Шаңхәй һәмкарлиқ тәшкилати қурулғандин тартип, үч хил күчкә қарши туруш шуари астида оттура асия дөләтлириниң хитай билән бирлишип, уйғурларниң сиясий һәрикәтлиригә зәрбә берип келиватқанлиқи мәлум. 2001-Йилидики сентәбир вәқәсидин кейин, хитай шаңхәй һәмкарлиқ тәшкилатиниң йиғинлирида вә мәзкур тәшкилатқа әза дөләтләрниң һәрбий, бихәтәрлик вә сиясәт саһәсидики рәһбәрлири билән болған учришишлирида шуниңдәк бирләшмә һәрбий маневирлирида ашкара һалда " шәрқий түркистан күчлири"гә қарши ортақ күрәш қилиш, "шәрқий түркистан күчлирини хәлқара террорчилиқниң бир қисими дәп қараш" дегән шуарни көтүрүп чиққан болуп, мутәхәссисләрниң қаришичә, хитай шаңхәй һәмкарлиқ тәшкилати арқилиқ уйғурларниң сиясий, инсан һоқуқлирини муддиа қилған һәрикәтлиригә зәрбә беришни муһим мәқсәт қилған.